ROZHODNUTIE KOMISIE
z 30. apríla 2008,
ktorým sa stanovuje finančný príspevok Spoločenstva na výdavky vzniknuté v súvislosti s mimoriadnymi opatreniami prijatými na boj proti vtáčej chrípke v Holandsku v roku 2003
[oznámené pod číslom K(2008) 1668]
(Len znenie v holandskom jazyku je autentické)
(2008/360/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 3 ods. 3 a článok 3a ods. 1,
keďže:
(1)
V roku 2003 sa v Holandsku vyskytli ohniská nákazy vtáčej chrípky. Výskyt tejto nákazy predstavoval vážne riziko pre hospodárske zvieratá v Spoločenstve.
(2)
S cieľom v čo najkratšom čase predísť rozšíreniu tejto nákazy a prispieť k jej eradikácii by sa Spoločenstvo malo za podmienok stanovených v rozhodnutí 90/424/EHS finančne podieľať na oprávnených výdavkoch, ktoré vznikli príslušnému členskému štátu v súvislosti s mimoriadnymi opatreniami prijatými na boj proti tejto nákaze.
(3)
Rozhodnutím Komisie 2003/678/ES z 24. septembra 2003 o finančnom príspevku Spoločenstva na oprávnené náklady na eradikáciu vtáčej chrípky v Holandsku v roku 2003 (2) sa Holandsku udelil finančný príspevok Spoločenstva na výdavky vzniknuté v súvislosti s mimoriadnymi opatreniami prijatými na boj proti vtáčej chrípke, ktoré sa implementovali v roku 2003.
(4)
V rozhodnutí bola ustanovená prvá splátka vo výške 40 000 000 EUR.
(5)
Podľa tohto rozhodnutia sa má vyplatiť zostatok finančného príspevku Spoločenstva na základe žiadostí predložených Holandskom 14. marca 2004, 26. júla 2005 a 2. novembra 2006.
(6)
Vzhľadom na uvedené skutočnosti by sa mala teraz stanoviť celková výška finančného príspevku Spoločenstva na oprávnené výdavky, ktoré vznikli v súvislosti s eradikáciou vtáčej chrípky v Holandsku v roku 2003.
(7)
Na základe výsledkov kontrol vykonaných Komisiou v súlade s veterinárnymi predpismi Spoločenstva a podmienkami poskytovania finančného príspevku Spoločenstva sa výdavky uvedené v predložených žiadostiach nemôžu v plnej výške uznať za oprávnené výdavky.
(8)
Zistenia Komisie, spôsob výpočtu oprávnených výdavkov a konečné závery boli oznámené Holandsku listami z 12. júla 2007, 26. októbra 2007 a 5. decembra 2007.
(9)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Celkový finančný príspevok Spoločenstva na výdavky spojené s eradikáciou vtáčej chrípky v Holandsku v roku 2003 podľa rozhodnutia 2003/678/ES predstavuje 65 516 152,41 EUR.
Článok 2
Toto rozhodnutie je určené Holandskému kráľovstvu.
V Bruseli 30. apríla 2008